Museomajatalo Rauhala Inn

Museomajatalo Rauhala Inn Kouvolassa on Suomen vanhin edelleen toiminnassa oleva matkustajakoti. Rauhala on aikakautensa edustajana ainutlaatuinen vielä toimiva majatalo Rauhala on toiminut 85 vuotta – Majatalossa on yöpynyt useita kuuluisuuksia. Keskilaakso.fi. Se on myös elävä museo , joka toimii alkuperäisessä suojellussa miljöössä ja matkustajakodiksi rakennetussa talossa.

Ensimmäisen maailmansodan jälkeinen majoitusliike
Rauhalan arkkitehtuurissa on säilynyt 1930-luvun funktionaalinen muotoilu. Samojen tyyppipiirrosten mukaan rakennettiin muitakin matkustajakoteja suomalaisiin taajamiin yleensä lähelle rautatieasemia, mutta useimmat niistä on jo purettu. Matkustajakoti Rauhalakin rakennettiin Myllykoskelle rautatieaseman viereen vuonna 1934. Sen rakennutti paperimestari Lilja, joka oli aiemmin perustanut Rauhala-nimisiä matkustajakoteja vaimonsa nimiin Suojärvelle, Poriin ja Voikkaalle. Ensimmäisen maailmansodan jälkeen Rauhalasta tuli suomalaisten matkustajakotien tyypillisin nimi. Keskilaakso 31.10.2019 . Nimen alkuperä tulee suuren sodan jälkeisestä maailmasta, missä vaatimattoman majatalon nimenä yleistyi "Pax Inn" – "Rauhan Majatalo" aina Intiaa myöten.

Suojelukohde
Rakennuksen koko on noin 200 m².  Alakerrassa on kaksi liikehuoneistoa, joista toiseen tuli alun perin ruokala ja kahvila.Rauhalan synty. Majoitus Kouvola. Yläkertaan tuli tyyppipiirrosten mukaan 5 matkustajahuonetta. Rakennuksen alakerran liikehuoneissa on aikoinaan toiminut lisäksi muun muassa rautakauppa, autokoulu ja valokuvaamo, jotka toimivat edelleenkin Myllykoskella, mutta eri kiinteistöissäPajuoja Reijo, Myllykosken seudun kyläkirja 2. Myllykosken Kotiseutuyhdistys 2003  .Jokelin Jantso, Matkakotien aikakirjat, Veikkauksen x-verkkolehti 2019

pienoiskuva|Majatalo Rauhala Inn on avoinna syysyönä.
pienoiskuva|Alkuperäinen arkkitehtuuripiirros Rauhalan julkisivusta vuodelta 1933. Piirroksen teettäjä oli Rauhalan rakentaja paperimestari Lilja.
pienoiskuva|Majtalo Rauhalan omistajaperhe vuonna 1965.
pienoiskuva|Majatalo Rauhalan mainos vuodelta 1934.

Elävä museomajatalo
Majoituksen lisäksi majatalo toimii myös elävänä museona tarjoten vierailijalle kosketuksen 1930-luvun aikaan. Majatalo on pyritty pitämään mahdollisimman alkuperäisessä kunnossa, ja sitä pyritään vaalimaan majatalon entisöintitöillä. Rauhalan alakerrassa on aikoinaan ollut liikehuoneistoja, joissa ovat aloittaneet toimintansa muun muassa Myllykosken rautakauppa, Myllykosken autokoulu ja Kuvaamo Helena.

Paikkakuntalaiset muistelevat, kuinka lapset toimivat sodan aikana lähetteinä tuoden viestejä Rauhalassa majoittuneille päämajan linnoitustoimiston esikuntaupseereille linnoitustoimistosta, joka sijaitsi läheisen Myllykosken paperitehtaan tiloissa. 

Rillumarei-aikakauden kulttuurikohde
1950-luvulla talossa asui muun muassa kiertävä komediateatteri Punainen Mylly. Teatterilaisten mukana talossa vierailivat muun muassa Aku Korhonen, Olavi Virta, Tapio Rautavaara, Esa Pakarinen sekä muita rillumarei-muusikkoja. Talossa vieraili myös paikkakunnalla muusikkopiireissä tunnetuksi tullut kansakoulunopettaja Juha Vainio, joka toimikansakoulun opettajana paikkakunnalla 1960-luvulla.Olavi Virta, Dallapé, Junnu Vainio. Keskilaakso 31.10.2019 (Google Kuvat). 1950-luvun lopulla majatalossa asui Mannerheimin morsiameksi esittäytynyt Kitty Linder pitkiä aikoja huoneessa no 2. Linder kävi kuukausittain nostamassa elatusrahansa paikallisesta KOP:n konttorista, kertoo Matkustajakodin emäntä Eeva Partanen muistelmissaan.

Riku Rantalan ja Tunna Milonoffin Madventures Suomi -matkaoppaassa (Johnny Kniga) Museomajatalo Rauhala Inn on yksi Iltalehden valitsemista suosikkikohteista.  Oppaan mukaan Majatalo Rauhala on klassinen viihdeväkeä kohta vuosisadan palvellut majatalo, joka henkii 1930-luvun tunnelmaa. Mukana entisöintitöissä on ollut paikallisia opiskelijoita. Majataloa säilytetään kuin elävää museota, joten historiaa arvostava seikkailija etsiytyy Rauhalan rauhaanRantala, Milonoff () Madventures Suomi -matkaopas, Johnny Kniga 2020.Suomen eksoottisimmat majoituskokemukset – näitä Madventures suosittelee, Iltalehti.fi. Jantso Jokelinin ja Touko Hujasen kirjassa Joutoretki Road Trip kätkettyyn Suomeen (Like 2022) Matkustajakoti Rauhala on yksi rillumarei-ajan majoituskohteista.

Eksoottinen majoituspaikka 
Suomen itsenäisyyden juhlavuonna 2017 Rauhala Inn oli vanhin Kouvolassa alkuperäisissä tiloissa edelleen toiminut liike. Se valittiin mukaan Suomi 100-hankkeen Meidän Kymenlaakso -projektiin, jossa esiteltiin sata kymenlaaksolaista yritystä Suomen juhlavuoden merkeissäMeidän Kymenlaakso Kymenlaakson ammattikorkeakoulu.

Lähteet

Aiheesta muualla
Kievarimuseo, Kouvola 
Vanhan majatalon vaietut tarinat. Yle.fi, uutiset
Valo palaa edelleen Matkustajakoti Rauhala odottaa yhä kulkijoita Myllykoskella. Yle.fi, uutiset
Museomajatalon nettisivut 

Luokka:Kouvolan rakennukset ja rakennelmat
Luokka:Hotellitalous
Luokka:Matkailualan yritykset